Την στιγμή, λοιπόν, που εσύ δημιουργείς τέχνη, αυτή σου ανήκει με κάποιον τρόπο που δεν τον μοιράζεσαι με κανέναν και τον «πνίγεις» μέσα σου. Όταν την δίνεις στη δημοσιότητα, τότε αυτή η τέχνη μπορεί να γίνει και δική μου, αλλά με κάποιον άλλον τρόπο. Τα πάντα είναι προσωπικά. Ναι, μεν μπορεί κάποιοι άνθρωποι να έχουν την ίδια άποψη πάνω σε θέματα τέχνης, αλλά πάντα θα υπάρχει κάτι που θα κάνει την άποψη του ενός διαφορετική - και κατ’ επέκταση προσωπική – από του άλλου. Τα πάντα στην τέχνη είναι προσωπικά!